*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*1. számú előterjesztés*

Mikrotérségi Óvoda és Bölcsőde Intézmény-fenntartó Társulás Társulási Tanácsának

2024. február 08-án 9:00 órakor megtartandó ülésére

*a Mikrotérségi Óvoda és Bölcsőde Intézmény-fenntartó Társulás 2024. évi költségvetésének elfogadása*

|  |
| --- |
| **Előterjesztő:** Dr. Bozsolik Róbert TT elnök  Simon Csabáné MOB igazgató  **Készítette:** Tóthné Lelkes Erika pénzügyi irodavezető  Bosnyák Erika pénzügyi előadó  **Törvényességi ellenőrzést végezte:** Dr. Paksi-Firle Anna jegyző  **Véleményezte:** valamennyi település képviselő-testülete |

***Tisztelt Társulási Tanács!***

A Mikrotérségi Óvoda és Bölcsőde Intézmény-fenntartó Társulása és a Társulásban résztvevő önkormányzatok által elfogadott megállapodás IV. fejezet 4/c.) pontja értelmében a Társulási Tanács kizárólagos hatáskörébe tartozik a társulás éves költségvetésének, és a zárszámadásának elfogadása, de véleményezésre meg kellett küldeni a társulásban résztvevő valamennyi önkormányzatok képviselő-testületének.

Az **államháztartásról szóló 2011. évi CXCV. törvény** (a továbbiakban: Áht.) **26. § (1) bekezdése értelmében a társulások költségvetésének elkészítésénél az Áht. 23- 25. §-ának helyi önkormányzatokra vonatkozóan megállapított** **rendelkezéseit kell alkalmazni,** azzal, hogy;

a) költségvetési rendeleten költségvetési határozatot kell érteni,

b) a képviselő-testület hatáskörét a társulási tanács gyakorolja,

c) a polgármester részére meghatározott feladatokat a társulási tanács elnöke látja el,

d) a jegyző részére meghatározott feladatokat a társulási tanács munkaszervezeti feladatait ellátó költségvetési szerv vezetője látja el.

Az Áht. 23. § (2) – (3) bekezdése határozza meg, hogy a helyi önkormányzat költségvetésének milyen előirányzatokat, illetve rendelkezéseket kell kötelezően tartalmaznia.

Emellett az Áht. 24. § (4) bekezdése meghatározza, hogy az önkormányzati költségvetés benyújtásakor milyen mérlegeket és kimutatásokat kell előterjeszteni, illetve bemutatni.

A Mikrotérségi Óvoda és Bölcsőde Intézmény-fenntartó Társulás 2024. évi költségvetése a fenti rendelkezésekre tekintettel került elkészítésre.

***RÉSZLETES INDOKOLÁS***

**BEVÉTELEK:**

**A Társulás költségvetési határozatban szereplő bevételi jogcímek részletezése:**

A 2024. évi költségvetési bevételek tervezett előirányzata 688 819 481 Ft, amely 11,5 %-kal haladja meg az előző évi irányszámot.

**A Társulás bevételi forrása 2 nagy fejezetből áll össze:**

A Költségvetési bevételekből és a Finanszírozási bevételekből.

**A Költségvetési bevételek** tovább bontva az alábbi tételekből állnak össze:

* ***Működési célú támogatás államháztartáson belülről*** *előirányzat:*  2 forrásból származik:
* Az egyik jelentős forrás az önkormányzatok működési támogatása, melyet Bátaszék Város Önkormányzata igényel. A 2024. évi feladat alapú finanszírozás alapján a feladat változásokat figyelembe véve 511 761 232 Ft állami támogatással terveztünk. A 2023. évi kiinduló adathoz képest 102 260 017 Ft többlet támogatás érkezik a pedagógus életpálya bevezetésével összefüggően 61 628 919 Ft összegben az óvodapedagógusi illetmények és pótlékok növekedésére, a minimálbér és a garantált bérminimum emelésére 36 355 080 Ft áll rendelkezésre, továbbá a 2024.évi költségvetési törvényben biztosított feladatalapú támogatások is növekedtek. A kötelezően ellátandó feladatok állami támogatása így sem fedezi a tervezett kiadásokat. A feladatoknál saját erőt is kell az önkormányzatoknak biztosítani a kiadások fedezetére. (Részletesen a 13. sz, mellékletben.)

A másik forrás, a már említett – a feladatellátásban részesülő – önkormányzati hozzájárulások. Mivel az állami normatíva nem elégséges a feladatok ellátásának finanszírozására - még a legtakarékosabb gazdálkodás mellett sem -, ezért a társulásban résztvevő önkormányzatok a rájuk eső támogatást saját költségvetésükből biztosítják feladatarányosan. A 17.sz. melléklet szemlélteti, hogy a 2024. évi hozzájárulás alacsonyabb összegű (33 785 389 Ft), mint a 2023. évi (40 425 065 Ft). Ennek oka, hogy az állami támogatás tartalmazza a 2024.évi pedagógus életpálya bevezetése miatti többletkiadások fedezetét.. (Részletesen 13.sz., 18.sz.mellékletben.)

* ***Felhalmozási célú támogatások államháztartáson belülről:*** A költségvetésbe felhalmozási jellegű bevételek a 3.sz. melléklet szerinti beruházási kiadásokra kerültek tervezésre, melyet Bátaszék Város Önkormányzata finanszíroz.

***Működési bevételek***között került megtervezésre az ingatlanok bérbeadásából származó bevétel, valamint az étkeztetéssel kapcsolatos ellátási- és szolgáltatási díjak, valamint ezek áfa vonzatai. A 2023.évben az étkezési térítési díjaknál egy alkalommal történt emelés. A terv a 2024.január 01-től hatályos díjjal számol.

**A Finanszírozási bevételek** között tartjuk nyilván az előző évi pénzmaradványt, melynek összege 22 567 040 Ft, ebből 17 521 644 Ft a Társulásnál céltartalékba kerül a 2023.évi Társulási feladatok elszámolásának fedezetéül, valamint az 5 045 396 Ft a MOB költségvetési maradványa.

**KIADÁSOK:**

**A költségvetési határozatban szereplő kiadások jogcímenkénti részletezése:**

A 2024. évi költségvetési kiadások tervezett előirányzata 688 819 481 Ft, amely 11,5 %-kal haladja meg az előző évi irányszámot.

***Személyi juttatások:* 372 950 850 Ft**

A MOB közalkalmazottjainak jóváhagyott álláshelyszáma a 13/2023. (VIII.31.) TT határozat alapján 64,69 fő.

2023. december 01-től emelkedett a minimálbér és a garantált bérminimum. A minimálbér a korábbi bruttó 232.000 Ft-ról 266.800 Ft-ra, a garantált bérminimum pedig a bruttó 296.400 Ft-ról 326.000 Ft-ra változott.

Óvodai ellátás tekintetében az óvodapedagógusok a 2023.évben július hónaptól bevezetésre került bérintézkedések hatására, valamint a 2024. január 1-től a pedagógus életpálya jogszabályi változásai alapján jelentős béremelésekben részesülnek. A törvényben meghatározott illetmény alsó határa minden óvodapedagógus számára biztosításra kerül, ezen felüli támogatás felosztása a pedagógus pályán eltöltött évek alapján történik.

A nevelést, oktatást közvetlenül segítő dajkák, óvodatitkár, és pedagógiai asszisztensek bére a minimálbér és garantált bérminimum emelés következtében nő, továbbá emelkedik ennek vonzataként a kötelező pótlékuk is, valamint új bérelemként tartalmaz a tervezet bruttó 30 000 Ft/fő + járulék munkáltatói döntésen alapuló illetményrészt is a 2024.évi költségvetési évre.

A konyhai dolgozókra csak a minimálbér és garantált bérminimum összegei vonatkoznak a közalkalmazotti bértáblázat szerint, ezért részükre a központi intézkedések mellett bruttó 30 000 Ft/fő + járulék munkáltatói döntésen alapuló juttatást tartalmaz a tervezet az előző évi 15 000Ft/fő + járulék összeghez képest.

A MOB-nál 2024. évben 1 fő jubileumi jutalomra jogosult munkatárssal terveztünk erre a jogcímre.

Az egyéb nem rendszeres juttatásoknál a bankszámlavezetési díjak, a közlekedési költségtérítések, a magáncélú telefon használati díjak és a megbízási díjak szerepelnek.

A Társulás az általa fenntartott intézménynél foglalkoztatott közalkalmazottak részére a 2024. év során cafetéria - juttatást nem tud biztosítani. A Társulás 2024. évre jutalomalapot nem hoz létre a költségvetésében.

A fentiek figyelembevételével a személyi juttatások kiadásai az előző év tényadataihoz képest 84 064 963 Ft növekedést mutatnak, melynek jelentős része a minimálbér és bérminimum, valamint a pedagógus életpálya bevezetéséből jelentkező alapilletményből és pótlékokból adódó emelés összege.

***Munkaadókat terhelő járulékok és szociális hozzájárulási adó:*** **48 310 550 Ft.**

A járulékok a személyi juttatások vonzataként, a törvényi előírásoknak megfelelően kerültek betervezésre a 13 % szociális hozzájárulási adó figyelembevételével. A járulék mértéke az előző évhez képest nem változott.

***Dologi kiadások:* 234 610 050 Ft**

Az intézmények működéséhez kapcsolódó **dologi kiadásokat** részletesen terveztük, figyelembe véve a változásokat és az előző évi szigorú gazdálkodással elért teljesítési adatokat. Az előző évhez viszonyítva 27 096 290 Ft-tal csökkent a dologi kiadások összege. Ez elsősorban az étkezők létszámának csökkenésével függ össze, mert az igénybevétel csökkenése miatt a nyersanyagköltségek is jelentősen csökkentek, valamint az energiaárak a 2023.évi tervhez képest jóval kedvezőbben alakultak. Ezeket a kiadásokat jelentősen kompenzálják a saját bevételek – étkezési díjak tekintetében, valamint az állami támogatások, önkormányzati hozzájárulások.

Az energiaköltségeket az előző év tényleges felhasználási adatai alapján, a szerződésekből ismert díjjal kalkuláltuk, a nyersanyagbeszerzés költségét az előző évben lefolytatott beszerzés keretében elfogadott áraknak megfelelően, az érvényes nyersanyagnorma szerint határoztuk meg.

A Társulás dologi kiadásai között a tavalyival azonos összeg szerepel a bankszámlavezetési költségek fedezeteként.

***Egyéb működési célú kiadások:***

A társulás által a KÖH munkaszervezet működtetésére átadott 7 280 991 Ft-ot szerepeltetjük, amely az előző évi összegnél 759 305 Ft-tal magasabb.

***Beruházások:***e jogcímen a működéshez alapvetően szükséges eszközbeszerzéseket szerepeltettük, elsősorban a konyhai feladatellátáshoz kapcsolódóan. Az év során a tervek szerint 2db rozsdamentes asztal, 1 db egyetemes konyhagép (alapgép, ház, kockázó fedél), 1 db kétajtós, 1200l-es, rozsdamentes hűtőszekrény, 7 db rozsdamentes acélzsámoly beszerzése történne meg 2 500 000 Ft értékben, továbbá klíma felszerelésével számoltunk a titkársági irodákba 300 000 Ft összeggel.

***Felújítások:*** nem terveztünk 2024-ben.

***Tartalékképzés:***

A céltartalékok között került elkülönítésre 22 567 e Ft, mely a települések közötti elszámolásokból adódó visszafizetési kötelezettségek teljesítését biztosítja (ez a megmaradt pénzmaradvány).

***A/ BEVÉTELEK 688 819 481 Ft***

* *Működési célú támogatások államháztartáson belülről: 542 746 621Ft*
* *Felhalmozási célú támogatások államháztartáson belülről: 2 800 000 Ft*
* *Működési bevételek összesen 120 705 820 Ft*
* *Finanszírozási bevételek 22 567 040 Ft*

***B/ KIADÁSOK 688 819 481Ft***

* *Működési költségvetés kiadásai 686 019 481 Ft*
* *Felhalmozási költségvetés kiadásai 2 800 000 Ft*

Kérem a Tanácsot, hogy tárgyalja meg az előterjesztést és hozza meg döntését.

**H a t á r o z a t i j a v a s l a t**

**a Mikrotérségi Óvoda és Bölcsőde Intézmény-fenntartó Társulás 2024. évi költségvetéséről**

A Bátaszéki Mikrotérségi Óvoda és Bölcsőde Intézmény-fenntartó Társulás Társulási Tanácsa

*az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendele*t előírásaira a Társulás 2024. évi költségvetését az alábbiak szerint fogadja el:

## I. A költségvetési határozat hatálya

1. A költségvetési határozat hatálya a Tanácsra és az általa irányított költségvetési szervre, valamint a munkaszervezetre terjed ki.

## II. A költségvetés bevételei és kiadásai

1. A Társulás 2024. évi költségvetésének

**a) bevételi fő összeget 688 819 481 Ft-ban,**

**b) kiadási fő összeget 688 819 481 Ft-ban**

állapítja meg.

A költségvetési kiadás

működési célú összegét: 686 019 481 Ft-ban,

felhalmozási célú összegét: 2 800 000 Ft-ban állapítja meg.

Megállapítja, hogy az érintett önkormányzatok 2024. évi költségvetésük terhére előreláthatólag az alábbiak szerint járulnak hozzá az intézményi feladatok ellátásához, az intézmény működéséhez:

a.) Bátaszék Város 534 700 750 Ft-tal, (amelyből 511 761 232Ft állami támogatás, 22 939 518 Ft önkormányzati saját forrás)

b.) Alsónyék Község 3 906 619 Ft-tal,

c.) Pörböly Község 4 745 621 Ft-tal, míg

d.) Alsónána Község 2 193 631 Ft-tal.

A II/ 1. pontban megállapított költségvetési bevételeket és költségvetési kiadásokat, a Társulás összevont költségvetési mérlegét közgazdasági tagolásban az 1. *melléklet* alapján határozza meg.

A 2024. évi

a) általános tartalék előirányzatát 0 Ft-ban,

b) céltartalék előirányzatát 22 567 040 Ft-ban állapítja meg.

A működési és felhalmozási célú bevételi és kiadási előirányzatokat mérlegszerűen 2.1. és 2.2. melléklet tartalmazza.

A beruházási (felhalmozási) kiadások előirányzatát beruházásonként a 3. melléklet szerint hagyja jóvá.

A 2023. évi költségvetésében olyan fejlesztési célt, amelynek megvalósításához a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik vagy válhat szükségessé – az adósságot keletkeztető ügyletek várható együttes összegével együtt az 4., 5. és 6 mellékletek szerint hagyja jóvá.

Az Európai uniós támogatással megvalósuló projektek bevételeit és kiadásait a 7. melléklet szerint fogadja el.

A Mikrotérségi Óvoda és Bölcsőde Intézmény-fenntartó Társulás bevételeit és kiadásait kiemelt előirányztatok szerinti bontásban a 8. melléklet szerint állapítja meg, a Társulás által irányított költségvetési szerv költségvetési bevételeit és költségvetési kiadásait előirányzat-csoportok szerinti bontásban a *9. melléklet* alapján határozza meg.

A MOB társulás 2024. évi költségvetésének pénzügyi mérlegét 2022. évi tény, 2023. évi várható, valamint 2024. évi terv szerinti adatokkal, kiemelt előirányzatonként a 10. melléklet tartalmazza.

A többéves kihatással járó döntések számszerűsítését évenkénti bontásban és összesítve célok szerint a 11. melléklet szerint hagyja jóvá.

A Társulás 2024. évi előirányzat-felhasználási ütemtervét havi bontásban a 12. melléklet szerint hagyja jóvá, melyet véglegesen az adott költségvetés elfogadásakor állapít meg.

A véglegesen átvett pénzeszközök összegét a 13. melléklet szerint, a véglegesen átadott pénzeszközök összegét a 14. melléklet szerint határozza meg.

A többéves kihatással járó kötelezettségek (feladatok) előirányzatait éves bontásban és összesítve a 15. melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

A 2024. évi költségvetésben tervezett állami hozzájárulásnak a társult önkormányzatok szerint részletezett összegét a 16. melléklet tartalmazza.

A 2024. évi költségvetésben tervezett kiadásokat és bevételeket kiemelet előirányzatonként társult települések szerinti bontásban a 17. melléklet szerint hagyja jóvá.

Az intézmény 2024. évi álláshely keretét a 13/2023. (VIII.31.) TT határozatában szereplő megosztásban összesen ***64,69 álláshelyben*** határozza meg.

.

## III. A költségvetés végrehajtásának szabályai

1. A társulási szintű költségvetés végrehajtásáért az elnök, a könyvvezetéssel kapcsolatos feladatok ellátásáért a Bátaszéki Közös Önkormányzati Hivatal pénzügyi irodája a felelős.
2. A Társulás bevételi és kiadási előirányzatai év közben megváltoztathatók.
3. A Társulási Tanács kizárólagos hatáskörébe tartozik a költségvetési határozat módosítása.
4. Az előirányzatok módosítása az államháztartásról szóló 2011. évi CXCV. törvény és a végrehajtásáról szóló 368/2011.(XII.31.) Korm. rendelet előírásainak figyelembevételével történhet.
5. A Társulás költségvetési kiadásai kiemelt előirányzatai közötti átcsoportosításra az államháztartásról szóló törvény végrehajtásáról szóló 368/2011.(XII.31.) Korm. rendelet 43/A. § (1) bekezdése alapján a Társulási Tanács jogosult.

1. Az év közben engedélyezett központi támogatások felhasználásáról, valamint a társulás költségvetési szerve által javasolt előirányzat-átcsoportosítások miatt a költségvetési határozat módosításáról a Társulási Tanács a Bátaszéki Közös Önkormányzati Hivatal pénzügyi irodája által történő előkészítése után, az elnök előterjesztése alapján, szükség szerint dönt.
2. Az önállóan gazdálkodó költségvetési szerv költségvetési határozatban meghatározott bevételi és kiadási előirányzatai felett a költségvetési szerv vezetői előirányzat-felhasználási jogkörrel rendelkeznek.
3. A Bátaszéki Közös Önkormányzati Hivatal pénzügyi irodája az évközi előirányzat-módosításokról, az előirányzat felhasználásáról köteles naprakész nyilvántartást vezetni.
4. Az előirányzatok felhasználása során a kötelezettségvállalás, utalványozás, ellenjegyzés, érvényesítés rendjének szabályzatát kell betartani.
5. A bevételi előirányzatok elmaradása esetén, illetve más kiadási előirányzatok növelésének forrásaként a kiadási előirányzatok a Társulási Tanács döntése alapján csökkenthetők, zárolhatók, törölhetők.
6. A költségvetés végrehajtása során a rendszeres költségelemek vonatkozásában tárgyévi fizetési kötelezettség a jóváhagyott kiadási előirányzatok időarányost nem meghaladóan vállalhatók és fizethetők ki (a saját bevételek teljesülése ütemének figyelembevételével).
7. A működési célú állami támogatás évközi emeléséből származó többletforrásból működési tartalékot kell képezni. A felhalmozási célú állami támogatásból, egyéb céljellegű felhalmozási forrásból származó nem tervezett bevételből a céljának megfelelő felhalmozási kiadási előirányzatot kell képezni.
8. A feladat elmaradásából származó (személyi és dologi) megtakarítások felhasználására csak a Tanács engedélyével kerülhet sor.
9. A Tanács által jóváhagyott kiemelt előirányzatokat a költségvetési szerv köteles betartani.
10. A költségvetési szerv pénzmaradványa (a 2023-ban vállalt kötelezettségek áthúzódó teljesítésével összefüggő kiadások, egyéb céljellegű maradványok kivételével) a beszámolóval együtt történő felülvizsgálatot, illetve a tanácsi jóváhagyást követően használható fel.

16. A Társulás számlavezető bankja az OTP Bank Nyrt.

17. Amennyiben év közben hitelfelvétel, kezességvállalás válik szükségessé, azokról és a költségvetés szükséges módosításáról a Társulási Tanács külön dönt.

18. A Társulás a gazdálkodás során az év közben létrejött átmenetileg szabad pénzeszközöket hitelintézeti lekötés és nyílt befektetési alap útján hasznosíthatja.

19. Az előírások szerint a tartalék felhasználásáról a Társulási Tanács dönt. Az általános tartalék az évközi működési és fejlesztési többletigények finanszírozására, vis maior helyzetek megoldására, valamint az elmaradt bevételek pótlására szolgál.

1. A költségvetési határozat módosítását a következő évi költségvetés első fordulós tárgyalásával egy időben (december 31-i hatállyal) kell végrehajtani.
2. A közalkalmazottak jogállásáról szóló 1992. évi XXXIII. törvény 79/A. § (2) bekezdésében foglaltakra figyelemmel 2024. évre **1.000.- Ft/hó/fő** bankszámla-hozzájárulást (a továbbiakban: hozzájárulás) biztosít a társulás által fenntartott (Bátaszéki Mikrotérségi Óvoda és Bölcsőde) intézménynél ténylegesen munkaviszonyban álló (munkát végző) közalkalmazottak részére.
3. A tárgyévi hozzájárulás összegét a tényleges munkavégzéssel eltöltött időtartammal arányosan kell megállapítani. Amennyiben a közalkalmazott legalább egy munkanapot állományban volt, a teljes havi összeg jár neki az adott hónapra.
4. A hozzájárulás kifizetésére egy összegben, a tárgyév december 10. napjáig kerül sor.

**IV. A költségvetés végrehajtásának ellenőrzése**

1. A társulás és költségvetési szerve ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért a társulás esetében a jegyző, az intézmények esetében az intézményvezető felelős.

2. A társulás a belső ellenőrzés kialakításáról külső szakértő bevonásával gondoskodik. A megfelelő működtetésről és a függetlenség biztosításáról a jegyző köteles gondoskodni.

# V. Záró rendelkezések

1. Ez a költségvetési határozat az elfogadása napján lép hatályba, de rendelkezéseit *2024. január 1-től* kell alkalmazni.
2. Egyúttal a társulás 2023. évi költségvetéséről szóló 1/2023.(II.10.) TT határozatát hatályon kívül helyezi.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| **elnök** | **aljegyző** |

*Határidő:* 2024. február 15.

*Felelős:* Dr. Firle-Paksi Anna aljegyző

(a határozat megküldéséért)

*Határozatról értesül:* érintett önk.-ok polgármesterei

Bátaszéki KÖH pénzügyi iroda

irattár